OpenLLM-France/wikimedia huggingface dataset:
# Pedro Aranatz

Pedro Felipe Aranatz Videz (Tutera, Nafarroa, 1740ko maiatzaren 2a - Cuenca, Espainia, 1820ko irailaren 24a) nafar musikagile eta ganberako maisu bat izan zen.

## Biografia

Bere ibilbidea Zaragoza hiriko Pilarreko basilikako abesbatzako haur abeslari gisa hasi zuen. Luis Serrarekin ikasi eta hura 1758an hil zenean, Bernardo Mirallesekin ikasi zuen. Behin ikasketak amaituta, ganberako maisu bezala lana bilatzeari ekin zion, hainbat alditan lanpostua ukatu zioten, beharbada erlijio gizona ez zelako. Bere lehenbiziko saiakera 1763an Santo Domingo de la Calzadan izan zen. 1765ean Madrilera zenbait bidai egin zituen, hiriburuko antzoki publikoetan jotzeko hainbat eszenakotiko tonadillak konposatuz.
1769an eta aurrez bi alditan porrot egin ondoren, bata 1766an Pilarreko basilikan eta bestea 1768an Zamoran, Cuencako katedralako ganbera maisu bilakatzea lortu zuen, bertan erretiroa hartu eta hil arte egon zen.
1773an apaiztu eta eszenatikoetako tonadillak konposatzeari laga zion, musika sakroa konposatzeari buru-belarri ekiteko. Aranatz garaiko maisu garrantzitsuenetakotzat jotzen da, katedral lanpostuetarako zenbait azterketarako azteratzaile izateko deitu zutelarik (León, 1770; Ávila, 1782; Granada, 1796 eta Murtzia en 1784). 1786an Oviedoko magisteritza postua eskaini zitzaion, baina uko egin zion.
1797an erretiroa hartu zuen, baina ganberan eta ikastetxean maisu erretiratu gisa lagunduz, 1820. urtean zendu zen arte.

## Ikus, gainera

* Erriberar ezagunak

## Kanpo estekak

* Datuak: Q6068182
# Pedro Armillas

Pedro Armillas García (Donostia, 1914ko irailaren 9a - † Chicago, 1984ko apirilaren 11) espainiar antropologo eta arkeologoa izan zen, kolonaurreko kulturak ikertu zituena.

## Lanak

* The Aztec Empire: Culture and Envioroment
* The ecology of colonialism in the New World
* El paisaje agrario azteca.
* Datuak: Q3898632
# Pedro Ardanatz

Pedro Ardanatz Balentzia (Tafalla,1638ko irailaren 21a - Toledo, 1706ko urriaren 11a) nafar musikagile eta kapera maisu bat izan zen.

## Musikalanak

| Mezak | Misa a ocho sobre el Ave María Misa de Réquiem |
| Ereserkiak | Vexilla Regis |
| Motetes | A nuestra señora del Rosario Iste cognovit justitia Motete de la Dominica tercia |
| Elizkizunak | Invitatorium defunctorum, Regem, cui omnia vivunt Parce mihi, Domine |
| Salmoak | Beatus vir Credidi Dixit Dominus Laudate Dominum Magnificat Miserere |
| Letaniak | |
| Gabon kantak | Celestes escuadras En qué piensas, pastor admirado Oigan de un amante Olas de la mar Pues el prado muda toda su armonía Pues que por mí encarnaste Un moresquillo |

## Kanpo estekak

* Datuak: Q7160020
# Pedro Arotzarena

Pedro Arotzarena Erredin (Iruñea, 1966ko otsailaren 24a) nafar futbolari ohia da, atzelari moduan aritzen zena.

## Ibilbidea

| Kluba | Urtea(k) |
| Osasuna | 1984 – 1990 |
| CD Castellón | 1990 – 1991 |
| Osasuna | 1991 – 1994 |
| Atlético Marbella | 1994 – 1996 |
* Datuak: Q15633628
# Pedro Arriola Bengoa

Pedro Arriola Bengoa (Gipuzkoa – Ekuatore Ginea, 1916ko azaroaren 14a) euskal esploratzaile, konkistatzaile, merkatari eta ehiztaria izan zenEkuatore Ginean, besteak beste, boliarekin komertziatu zuen.

## Biografia

1887 urte inguruan Gineara joan zen Muni ibaiaren estuarioa esploratzera. Bederatzi hilabetez, 1900. urteko ituna baino lehen, Muniko estuarioa, ibaiadarrak eta barruko lurrak arakatu zituen. Espainiako Ginea zeharkatu zuen, Utamboni gaina, eta baliteke Ubangi ibaira iristea, Kongoko ibaiadarra eta Muniko lurraldearen muga. Bitartekaria izan zen Obama n'Bañe erregea buru zuten Mebondeko tribuek espainiar komisario kolonialaren bahiketan. Utamboniko tribuek «Nsoc-tan» (Elefante zuria) ezizena jarri zioten.
1901ean, Muniko lurretan merkataritzan aritzen zen enpresa baten buru izan zen, eta indigenak kargatzaile gisa hornitzen zituen Parisko Itunaren bidez ordezkatutako kolonizatzaile espainiar eta frantsesentzat. 1904an, Fernando Poo Gineako Golkoko Compañía Transatlántica merkataritza enpresaren buru izendatu zuten. Riabba edo Moka goi lurren kolonizazioa eta jabetzea antolatu zuen.
Penintsulan egonaldi labur bat egin ondoren, 1907an Fernando Poora itzuli zen, eta han Nekazaritza Ganbera Ofizialeko kontulari izendatu zuten. Gustavo Pittaluga doktorearen Batzorde Zientifikoan (1909) parte hartu zuen eta San Juan, Rio Benito, Ayer eta Rio Campoko lurretan zehar lagundu zuen. Calabareko (Nigeria) abeltzaintza eta ekuatore-produktuen lehiaketetan lehen sariak irabazi zituen. 1912an Nekazari Ganbera Ofizialeko presidente izendatu zuten. Urte berean, olio-palmondoa ustiatzeko 1.000 ha lortu zituen errege ordenaren arabera.
1916ko azaroaren 14an bere buruaz beste egin zuen bere azken negozioek eragindako zailtasun ekonomikoengatik.

## Erreferentziak

* 1 2 3 «Arriola Bengoa, Pedro - Harluxet Hiztegi Entziklopedikoa» www1.euskadi.net (Noiz kontsultatua: 2023-06-22).
* 1 2 3 4 «Exploradores vascos en Guinea Ecuatorial - Euskonews» www.euskonews.eus (Noiz kontsultatua: 2023-06-22).
* 1 2 3 4 5 6 7 8 «ARRIOLA BENGOA, Pedro - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-06-22).

## Ikus, gainera

* Ginea Espainiarra
* Río Muni

## Kanpo estekak

* Datuak: Q119846453
# Pedro Arias

Pedro Luis Arias Ergueta (Sestao, 1959ko apirilaren 7a) bizkaitar unibertsitate-irakasle, katedraduna eta politikaria da.

## Bizitza

Ingeniaritza kimikoan lizentziatu zen Euskal Herriko Unibertsitatean (EHU). Ondoren doktoregoa lortu zuen EHUn.
Unibertsitate eta Berrikuntza Sailburuorde izan zen, Isabel Celáa sailburua zenean eta Patxi Lópezen gobernuan.
Euskal Herriko Bakearen Aldeko Koordinakundeko sortzaile, bultzatzaile eta bozeramailea izan zen.
Inma Arias kazetari eta politikaria du arreba.

## Erreferentziak

* ↑ «Celáa configura su equipo con numerosas personas "sin relación orgánica" con PSE y muy vinculadas a la práctica docente» www.europapress.es (Noiz kontsultatua: 2022-09-11).
* ↑ Pedro Luis Arias Ergueta. Irekia. Irekia Eusko Jaurlaritza.. Irekia Eusko Jaurlaritza.
* ↑ (Gaztelaniaz) PAÍS, Ediciones EL. «Pedro Luis Arias Ergueta en EL PAÍS» El País (Noiz kontsultatua: 2022-09-11).

## Kanpo estekak

* Datuak: Q56512255
# Pedro Arana

Pedro Diego Arana (Bilbo, 1514 – Lima, 1598) bizkaitar militar eta funtzionarioa izan zen. 1542an Espainiako Itsas Armadaren hornitzailea izanda, Amerikara joan zen. 1570ean Tucumángo gobernadore bitartekari bilakatu zen.
# Pedro Apellaniz

Pedro Apellaniz Zarraga (Usansolo, 1924ko otsailaren 8a - Galdakao, 2013ko apirilaren 22a) euskal atleta izan zen, xabalina jaurtiketan aditua.

## Palmaresa

* Xabalina jaurtiketa: Bizkaiko txapelduna 14 aldiz (1943 eta 1962 artean)
* Jauzi hirukoitza: Bizkaiko txapelduna (1944)
* 80 metroko hesiduna: Bizkaiko txapelduna (1948)
* Xabalina jaurtiketa: Espainiako txapelduna 13 aldiz (1944 eta 1958 artean)
* 1948ko Londresko Olinpiar Jokoetan: 13.a Xabalina jaurtiketan (54,60 m. marka)
* 1955eko Mediterranear Jokoetan: 3.a Xabalina jaurtiketan

## Erreferentziak

* ↑ Espainiako Komite Olinpikoaren fitxa
* ↑ Usansolo: Personajes destacados
* Datuak: Q9057339
# Petri II.a Bretainiakoa

Petri II.a (frantsesez: Pierre II; bretainieraz: Pêr II; Nantes, 1418ko uztailaren 7a - ibidem, 1457ko irailaren 22a) Bretainiako dukea izan zen.
Joan VI.aren semea zen. Dukerriko lege eta eliz erreformak bultzatu zituen.
1442an Frantzisko Amboisekoa ezkondu zuen. Ez zuten seme alabarik izan eta bere osaba izan zuen ordezko.
Zuhaitz genealogikoa :
Joan V.a Bretainiakoa
Joan VI.a Bretainiakoa
Joana Nafarroakoa
Petri II.a Bretainiakoa
Karlos VI.a Frantziakoa
Joan of France, Duchess of Brittany
Isabeau Bavariakoa :

## Erreferentziak

* ↑ Lur entziklopedietatik hartua.

## Kanpo estekak

* Datuak: Q545140
* Multimedia: Peter II of Brittany / Q545140
# Petri I.a uhartea

Petri I.a uhartea (norvegieraz: Peter I Øy) Bellingshausen itsasoan dagoen sumendi-uhartea da. Norvegiak Maud Erreginaren Lurraldea eta Bouvet uhartearekin batera bere burujabetza aldarrikatu arren, 1961etik aurrera Itun Antartikoaren administraziopean dago. Ia uharte osoa glaziarez estalirik dago eta ez du biztanlerik.
1821ean Fabian Gottlieb von Bellingshausenek lehenengoz ikusia, Petri I.a Errusiakoaren izena darama. 1929an Nils Larsen eta Ola Olstadk gidaturiko espedizioak uhartea lehendabizikoz zapaldu eta bere herrialdearentzat aldarrikatu zuten.

## Kanpo estekak

* Datuak: Q202780
* Multimedia: Peter I Island / Q202780
# Petri II.a Biarnokoa

Petri II.a Bearnokoa (? - † 1153) Bearnoko bizkondea izan zen.

## Biografia

Aita Petri I.a Roger Gabarretkoa eta ama Giskarda Bearnokoa zituen. Bere osaba zen Zentulo VI.a Bearnokoa hil zenean, bizkonde bilakatu zen. 1148an Aragoiko Erresumak sorturiko Gurutzadan borrokatu eta Tortosa, Lleida eta Fraga konkistatu ondoren Fragako jaun izendatu zuten.

## Ezkontza eta seme-alabak

Noble katalan bat ezezaguna ezkondu ondoren seme bat eta alaba bat izan zituen:
* Gaston
* Maria
Zuhaitz genealogikoa :
Peter I of Gabarret
Peter II of Gabarret
Gaston VI.a Biarnokoa
Agnès de Manciet
Maria Biarnokoa
Petri I.a Biarnokoa
Gilen I.a Biarnokoa
Gaston IV.a Biarnokoa
Gaston V.a Biarnokoa
Giskarda Biarnokoa
Talesa of Aragon :

## Kanpo estekak

* Datuak: Q2399067
# Petri II.a Brasilgoa

Petri II.a Brasilgoa (Rio de Janeiro, 1825eko abenduaren 2a - Paris, 1891ko abenduaren 5a), Brasilgo bigarren eta azken enperadorea, Dom Pedro de Alcántara izenaz ezaguna. Petri I.a Brasilgoaren semea zen; sei urte zituela, aitak utzi zion kargua. Erregeorde batek izan zuen agintea Petri II.a adin nagusira iritsi arte (1840).
1843an ezkondu zen Napolin Teresa Kristina Borboi Bi Sizilietakoarekin, Frantzisko I.a Bi Sizilietakoaren eta Maria Elisabet Borboikoa infantaren alaba. Bikoteak seme-alaba hauek izan zituzten:
* Alfontso, (1845-1847).
* Elisabet (1846-1921).
* Leopoldina, (1847-1864)
* Petri (1848-1850)
Uruguai eta Paraguai babestu zituen Rosasen diktaduraren aurka, eta Francisco Solano Lópezi, Paraguaiko diktadoreari, aurre egin zion (1866-1870 urteetan).
Esklabotasuna abolitzeko erabakia hartu zuen 1888an; erabaki horrek enperadorearen aurka jarri zituen lurjabeak, eta errepublikazaleen matxinada batek kargutik kendu zuen (1889). Europara erbesteratu behar izan zuen.
Ekonomiak eta politikak aurrerabide handia izan zuten Petri II.aren erreinaldi luzean.

## Genealogia

Zuhaitz genealogikoa :
Afonso, Prince Imperial of Brazil
Luísa Vitória, Princess of Grão-Pará
Pedro de Alcântara
Joanes VI.a Portugalgoa
Isabel I.a Bragantzakoa
Petri I.a Brasilgoa
Luís de Orléans e Bragança
Karlota Joakina Borboikoa
Petri II.a Brasilgoa
Antonio Gaston Orleans-Bragantzakoa
Frantzisko II.a Germaniako Erromatar Inperio Santukoa
Maria Leopoldina Austriakoa
Prince Pedro Augusto, 5th Prince of Kohary
Maria Teresa Borboi-Bi Sizilietakoa
Prince August Leopold of Saxe-Coburg-Kohary
Princess Leopoldina of Brazil
Prince Joseph Ferdinand of Saxe-Coburg and Gotha
Pedro, Prince Imperial of Brazil
Prince Ludwig of Saxe-Coburg-Kohary :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q156774
* Multimedia: Pedro II of Brazil / Q156774
# Petri II.a Jugoslaviakoa

Petri II.a Jugoslaviakoa (serbieraz: Петар II Карађорђевић, Petar II Karađorđević; Belgrad, Jugoslaviako Erresuma, 1923ko irailaren 6a – Denver, Colorado, AEB, 1970eko azaroaren 3a) Jugoslaviako azken erregea izan zen, 1934-1945 urteetan. Alexandro I. Karageorgevitxen semea zen eta Petri I.aren biloba. Aginpidea erregeordeen esku egon ondoren, 1941eko martxoan hartu zuen erregetzaren ardura. Handik gutxira, Londresa erbesteratu behar izan zuen alemaniarren inbasioaren ondorioz eta ezin izan zuen itzuli, 1944an, Tito buru zuen gobernu berri bat osatu baitzen Jugoslavian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-2-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q223183
* Multimedia: Peter II of Yugoslavia / Q223183
# Petri II.a Aragoikoa

Petri II.a Aragoikoa Katolikoa (Huesca, 1178 – Muret, Garona Garaia, 1213ko irailaren 13a) Aragoiko errege eta Bartzelonako kondea izan zen (1196 – 1213).

## Biografia

Gurasoak Alfontso II.a Aragoikoa eta Antsa Gaztelakoa zituen. 1212an Navas de Tolosako guduan parte hartu zuen.
Gurutzada Albitarrean Simon Montfortekoak Tolosa konkistatu eta Petri, bere koinata eta basailuaren alde egin zuenean, Mureteko guduan hil zen.

## Ezkontza eta seme-alabak

1204ko ekainaren 15ean Gilen VIII.a Montpellierrekoaren alaba zen Maria ezkondu zuen. Seme bakarra izan zuten Jakue, bere oinordekoa izango zena.
Zuhaitz genealogikoa :
Guillem de Montcada i d'Aragó
Constance of Aragon
Ramon de Montcada i d'Aragó
Pere I de Montcada i d'Aragó
Alfonso de Aragón y Castilla
Violante Aragoikoa
Constance of Aragon, Lady of Villena
Erramun Berenger IV.a
Alfontso II.a Aragoikoa
Petri III.a Aragoikoa
Petronila Aragoikoa
Petri II.a Aragoikoa
Ferran Sanxis de Castre
Alfontso VII.a Gaztelakoa
Sancha of Castile, Queen of Aragon
Jakue II.a Mallorcakoa
Richeza of Poland, Queen of Castile
Pere I Ferrandis d'Híxar
Sancha d'Aragona
Jakue I.a Aragoikoa
María de Aragón y Hungría
Sancha of Aragon
Elisabet Aragoikoa (1248-1271)
Pere del Rei
Ferran d'Aragó
Pedro del Rey
Jaime Sarroca
Sancho d'Aragona
Jaume de Xèrica
Pere I d'Ayerbe :

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .

## Kanpo estekak

* Datuak: Q315058
* Multimedia: Peter II of Aragon / Q315058
# Petri II.a Errusiakoa

Petri II.a Errusiakoa (errusieraz, Пётр II Алексéевич; San Petersburgo, 1715eko urriaren 23a - Mosku, 1730eko urtarrilaren 30a) Errusiako tsarra izan zen 1727tik 1730era arte.

## Biografia

Petri II.a Alexis Petrovitx —Petri I.a Errusiakoaren seme zaharrena— eta Karlota printzesaren semea zen. San Petersburgon jaio zen, eta umezurtz geratzean, giltzapean jarri zuten. Aitona zuen Petri I.ak jaio zen unetik bertatik bazter utzi zuen.
Katalina I.a tsarinaren agintaldian ere bazter utzi zuten, baina hura hil baino urte batzuk lehenago, konturatu ziren Petri Handiaren ondorengo bakarrak ezin zuela presondegian segitu askoz denbora gehiago. Aleksandr Danielovitx Menshikov estatu-politikariak eta Andrei Osterman kantzelariordeak egin zuten bitartekari-lanari esker, 1727an, Petri II.a, 12 urte zituela, Katalina I.aren azken borondatea kontuan hartuz, Errusia guztien tsar aldarrikatu zuten.
Tsar gaztearen heziketa Andréi Osterman kantzelariordearen eskuetan utzi zen. Menshikov-ek pertsonalki zaintzen zuen Petri II.a, eta Petri bere alabetako batekin, Mariarekin, ezkontzea nahi zuen. Menshikoven mende egon zen urteetan, luxuzko jardueratan eta denbora-pasagarri ziren hainbatetan igaro zuen bere denbora, estatuko gaiak alde batera utzita. Ondoan zituen bi izeba, Ana eta Elisabet Petrovna printzesa handiak, Petri Handiaren alabak.
Laster hasi ziren Menshikoven aurkako konspirazioak tsarraren inguruko giroetan. Azkenik, 1727an lortu zuten beren helburua, eta Menshikov, bere titulu eta dignitate guztiak kendu ondoren, hiritik egotzi eta Siberiara deportatu zuten.
Horren ondoren, Petri Vasili Dolgorukov printze arduratsuaren eskuetan utzi zuten. Hark San Petersburgotik Moskura eraman zuen. Koroatzea, hain zuzen ere, Moskun izan zen, 1728ko otsailean. Dolgorukov familiak lortu zuen tsarra kontrolatzea; horretarako, Ivan Dolgorukovek —gizaseme galaia berori— Petri II.a beragana erakarri zuen, eta biek balizko harreman homosexual bat hasi zuten. Hamalau urte besterik ez zituela, Petri II.ak vodka neurririk gabe edan ohi zuen, eta jauregian bilkura pribatuak organizatzen zituen, eta etengabeko gehiegikeriek haren osasuna ahuldu egin zuten. Dolgorukov familiak, pauso bat gehiago emanez, tsarraren eta familiako emakumezko baten arteko ezkontza prestatu zuten. Horrela, Petri II.ak bere tutorearen alabari ezkontzeko hitza eman zion, eta ezkontza 1730eko urtarrilean egitea pentsatu zuten. Tsar gaztea, ordea, ezkondu aurreko egunean baztanga harrapatu eta hil egin zen.
Petri II.a Mikel Goiaingeruaren katedralean, Moskuko Kremlin-en, hilobiratu zuten; Petri Handiaren ondoren, hura izan zen ohore hau jaso zuen tsar bakarra.
Petri hiltzean, bere ondorengoa Ana Ivanovna, Ivan V.aren alaba, Petri Handiaren anaiordearen alaba, izan zen.

## Ikus, gainera

* Romanov dinastia
* Datuak: Q160227
* Multimedia: Peter II of Russia / Q160227
# Perla (eleberria)

Perla (ingelesez: The Pearl) John Steinbeck Nobel saridunak idatzitako eleberria da. 1947an argitaratu zen. Mexikoko Hego Kalifornia Beherea estatuko La Paz hirian girotuta dago. Ipuin mexikar batean inspiratuta dago. Steinbeckek aurreko ez-fikziozko lan batean, (Sea of Cortez, 1940), aipatu zuen, Ed Ricketts biologoarekin batera idatzia Kaliforniako golkora egindako espedizio zientifiko baten ondoren.

## Argumentua

Oharra: Atal honek istorio osoa edo amaiera argitzen du.
Kino arrantzaleak perla erraldoi bat aurkitzean pobreziatik ateratzeko aukera izango duela uste du: emaztearekin ezkonduko dela, semea eskolara joango dela, arropa erosiko duela, eta abar. Baina arazoak bakarrik ekarriko dizkio perlak. Gizartean agintzen dutenek trabak besterik ez dizkiote jarriko.

## Pertsonaiak

* Kino: protagonista, arrantzalea. Perla erraldoi bat aurkitu du.
* Juana: Kinoren emaztea. Laster konturatzen da perla zorigaiztokoa izango dela.
* Coyotito: Kino eta Juanaren semea.
* Juan Tomas. Kinoren anaia zaharrena
* Apolonia, Juan Romasen emaztea eta Kino eta Juanaren koinatua

## Euskarazko itzulpenak

* 1988 urtean Elkar euskal argitaletxeak Ruper Ordorikak eginiko itzulpena argitaratu zuen.
* 2014 urtean Vicens Vivesek katalandarrak sortutako argitaletxeak xede didaktiko zuen beste bertsioa argitaratu zuen, Miren Arratibelek euskaratua.

## Zinemarako moldaketak

* 1947: La perla: mexikar aktore eta zuzendaria Emilio Fernándezek eta idazleak berak moldatu zuen
* 2001: ThePearl: Alfredo Zachariasek zuzenduta

## Kanpo estekak

* Datuak: Q1215393
# Perkusio instrumentu

Perkusio instrumentuak instrumentua joz soinua sortzen duten musika-tresnak dira. Perkusiozko musika tresnen artean, tinbalak, dunbalak, txalaparta, panderoa eta danborrak daude. Bateria ere instrumentu bat da

## Banaketa

Perkusiozko instrumentuak bi taldeetan banatuta daude:
* Altuera zehatzako instrumentuak. Nota identifikagarriak sortzen dituztenak, hots, bere soinu altuera zahatza dutenak dira.
* Altuera ez zehatzako instrumentuk. Nota ez identifikagarriak sortzen dituztenak.

## Instrumentuak

* Bateria
* Bodhran
* Danbolin
* Danbor
* Ezkil
* Pandero
* Piano
* Tinbal
* Triangelu
* Ttun-ttun
* Txalaparta
* Txindata
* Kongak
* Bongoak
* Indiar tabla
* Kanjira
* Kaxoi Afroperuarra
* Kaxoi Flamenkoa
* Kaxoi Afrokubatarra
* Udu,tinaja
* Kableak
* Kriskitinak

## Kanpo estekak

* Perkusiozko musika tresnak
* Datuak: Q133163
* Multimedia: Percussion instruments / Q133163
# Perkusio (argipena)

Perkusio hitzak adiera zenbait ditu:
* musikan, soinua sortzeko instrumentu bat kolpatzeko ekintza (ikus, perkusio instrumentua);
* medikuntzan, perkusioa, gorputzeko atalak arin kolpatuz egiten den esplorazio-modua;
* mekanikan, perkusio edo talka;
* arte martzialetan, perkusioa, teknika-multzo bat.
# Perl

Perl Larry Wallek sortutako programazio lengoaia dinamikoa da, 1987an argitaratutakoa. Beste programazio lengoaia batzuen ezaugarriak bateratzen ditu, hala nola, C, Shell script, AWK, sed eta Lisp.
Testu fitxategiak aztertu eta manipulatzeko bereziki sorturiko programazio-lengoaia da Perl, egokia beraz egokirik bada hizkuntzarekin erlazionatutako atazetarako. Fitxategiak lerroz-lerro irakurtzeko gai da eta karaktereak eta hitzak bezalako terminoak maneiatzen ditu. Adierazpen erregularren bitartez testuetan bilaketak eta aldaketak egiteko izugarrizko tresneria eskaintzen du.
Perl software-librea da eta doakoa. Konputagailu eta sistema eragile guztientzat aurki daiteke doako Perl inplementazioa.
Perl lankidetzan oinarritua dago. CPAN software artxibategiak Perl komunitateak idatzitako programak biltzen ditu, eta doan jaitsi eta erabil ditzakegu. Haietako asko testuak prozesatu eta manipulatzeko gehigarriak (moduluak) dira.
Perl lengoaiaren sortzailea den Larry Wall hizkuntzalariarenak dira aipu hauek: “Perl egin behar duzun hori egiteko lengoaia da”, “Errazak diren gauzak errazak izan behar lukete, eta zailak berriz posible”, “Gauza bera egiteko modu bat baino gehiago dago”

## Sintaxia

Kaixo mundua adibidea:
Berez aldagaiak erazagutzeko beharrik ez dago Perl lengoaian. Baina hori nahiko praktika arriskutsua denez komeni da programa hasieran bi sententzia hauek jartzea, txarto idatzitako aldagai-izenak gaizki ulertuak izan ez daitezen:

## Liburuak

* Aitzol Astigarraga Pagoaga, Koldo Gojenola Galletebeitia, Kepa Sarasola Gabiola eta Aitor Soroa Etxabe. TAPE Testu-analisirako PERL erremintak UEU 2009.
* Randal L. Schwartz eta Tom Phoenix, Learning Perl (5th edition), O'Reilly Press 2008. Perl lengoaiaren ikasketan hasiberria denarentzat abiapuntu egokia.
* LarryWall, Tom Christiansen and Jon Orwant, http://oreilly.com/catalog/9780596000271[ Programming Perl (3rd edition)], O’Reilly and Associates, 2000. Primerako erreferentzia liburua, nahiz eta hasiberrientzako gogor samarra gerta litekeen.
* Michael Hammond, Programming for Linguist. Perl for language researchers, Blackwell Publishing 2003. Liburu zoragarria, Perl lengoaiaren oinarriak erakusten ditu hizkuntzaren azterketarako aplikazioetan indar eginaz.
* Tom Christiansen eta Nathan Torkington, The Perl Cookbook, O’Reilly and Associates, 2003. Errezeta liburua, programazio-ataza andana eta hauen soluzio ezberdinak biltzen dituena. Programatzen esperientzia duenarentzat egokia, adibide praktikoz hornitua.

## Kanpo estekak

* Testuak lantzeko hainbat ariketa Perl erabiliz UEUko Otarrea, 2009. Aitzol Astigarraga, Koldo Gojenola, Kepa Sarasola eta Aitor Soroa
* “Comprehensive Perl Archive Network” Perl-en idatzitako modulu guztiak biltzen dituen gunea Dokumentazioa eta bestelako informazio erabilgarri ugari ere topatu daiteke bertan.
* Perl-en direktorioa Denetarik aurkitu daiteke bertan.
* O'Reilly sarearen Perl gunea Informazio erabilgarri mordoarekin.
* Perl ikasteko baliabideei buruzko erreferentziak Liburuak, tutorialak, erabiltzaile-taldeak, etab.
* Perl erabiltzaileen elkartea
* Datuak: Q42478
* Multimedia: Perl (programming language) / Q42478
# Perl (Mosel)

Perl (Mosel) Alemaniako udalerria da. Sarre estatuan kokatuta dago, [[Merzig-Wadern (barrutia)|Merzig-Wadern]] barrutian. 2014an 8.182 biztanle zituen 75,11 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q662505
* Multimedia: Perl (Mosel) / Q662505